**Ohjeistus avustushakemusta varten vuonna 2025**

Pienituloisten veteraanien, sotainvalidien, heidän puolisoidensa ja leskiensä avustamiseen.

**Avustusta myöntäneet säätiöt**

* ME-säätiö
* Kaatuneiden Muistosäätiö
* Turvallisuuden tuki
* Eileen Starckjohann ja Thelma Starckjohann-Bruun säätiö
* Sotaveteraaniliiton Tuki- ja perinnesäätiö

**Liitot noudattavat yhteisesti sovittua ohjeistusta**

Avustus on tarkoitettu pienituloisille, rintamaveteraanitunnuksen omaaville veteraaneille ja sotainvalideille sekä veteraanien leskille ja puolisoille. Avustusta voidaan myöntää, mikäli kuukauden bruttotulot ovat alle 1 800 €. Avustuksen hakijan tulee kuulua liiton jäsenyhdistykseen varsinaisena-, leski- tai puolisojäsenenä. Henkilöille, jotka eivät kuulu mihinkään jäsenyhdistykseen, voidaan myötää ME-säätiön myöntämää avustusta.

Hakemuksessa tulee olla

* hakijan henkilötiedot
* hakijan tunnus tai onko hakija veteraanin tai sotainvalidin leski tai puoliso
* hakemuksen täyttäjän tiedot, mieluummin sähköposti
* liitteenä on oltava tuloselvitys, joko Kelan todistus ylimääräisestä rintamalisästä tai verotodistus
* selvitys avustuksen käytöstä, arvio kokonaiskustannuksista tai kuitit aiheutuneista kuluista
* energiakustannuksia haettaessa, vertailulaskelma edellisen vuoden energiamenoihin verrattuna
* tilinumero, joka on ilmoitettava FI-alkuisena

**Hakulomakkeita on saatavissa liitosta ja yhdistyksistä**

Lomakkeen asianmukainen täyttäminen liitteineen nopeuttaa käsittelyä sekä ehkäisee epäselvyyksiä tietojen käsittelyssä. Lomakkeen voi täyttää hakija itse, hänen omaisensa, alueellisen perinneyhdistyksen tai neuvontapalvelun työntekijä. Hakemukset lähetetään liittoon. Päätöksestä ilmoitetaan kirjallisesti hakijalle ja myönnetty avustus maksetaan hakijan ilmoittamalle tilille. Avustusta voidaan myöntää vuosittain, tarveharkintaisena.

**Lääke- ja sairauskulujen** osalta tukea voidaan myöntää vain omavastuuosuuksiin.

**Silmälasien** korvauksissa otetaan ensisijaisesti huomioon lasien erityistarve tai silmäsairaudesta johtuva säännöllinen silmälasien linssien uusiminen.

Avustusta myönnetään **apuvälineisiin**, joilla turvataan kotona asumista, liikkumista ja turvallisuutta.

Lisäksi avustusta myönnetään **öljy- ja sähkölämmityksestä** aiheutuviin lämmityskuluihin sekä **polttopuiden ostamiseen**.

**Asuntoremonttien** osalta keskeinen tavoite on tukea sellaisia välttämättömiä pienimuotoisia hankkeita, jotka tukevat itsenäistä ja omatoimista kotona selviämistä, kuten kaiteet, pesutilat ja niiden muutokset, portaikot ja muut vastaavat remontit. Avustuksen myöntämisessä edellytetään, että remontti on tehty, jolloin korvataan vain toteutuneita kustannuksia tai työn käynnistys on varmistettu. Remonttihakemuksessa on tultava esille myös muut rahoitusmuodot, jos niitä on myönnetty.

**Korjausneuvojan lausunto tarvitaan kaikissa asuntoja koskevissa hakemuksissa.**

**7 000 euroa ylittävistä korjauskustannuksista on oltava rahoitussuunnitelma.** Puutteellisesti täytetyt hakemukset palautetaan täydennettäväksi.

Alin myönnettävä avustus on 100 euroa. Myönnettäväien avustuksien enimmäismäärä vuodessa on noin 1000 euroa riippuen aiheutuneista kustannuksista. Energiakustannukset on mahdollista maksaa näiden avustusten päälle.

**Avustusta ei myönnetä**

* kuntoutukseen eikä jalkahoitoihin
* yleisiin hautauskustannuksiin
* asunto-osakeyhtiössä tehtäviin peruskorjauksiin, jotka rahoitetaan taloyhtiönlainalla ja maksetaan rahoitusvastikkeessa eikä vakuutusten piiriin kuuluvia vahinkojen omavastuihin

**Alle 100 euron avustushakemukset pyydetään käsittelemään paikallistasolla.**

**Kaikki hakemukset käsitellään luottamuksellisesti.**

Jos on kysyttävää tai epäselvyyksiä, pyydämme teitä ottamaan yhteyttä:

**Leena Seppälä / Tammenlehvän Perinneliitto,**

puh. 045 171 7380, leena.seppala@tammenlehva.fi

PL 600, 00521 Helsinki